יעקב חייטהצייר יעקב חייט (2013)
**יעקב חייט** (6 באוגוסט 1939 – 13 בנובמבר 2018) היה צייר ישראלי, חבר באגודת הציירים והפסלים תל אביב ובין התורמים להכרה ולהתפתחות של האמנות בישראל. בשנת 1964 נישא יעקב לציירת, הפסלת, המשוררת והסופרת שושי לבית גולדמן (שושי חייט) (1947-2011)  ולזוג שתי בנות, ריקי ומיכל. הצייר גר ויצר בסטודיו שלו בעיר חולון.

ביוגרפיה
--------

חייט נולד בבגדאד שבעיראק ובשנת 1951 עלה לישראל. הוריו נשלחו למעברת אשקלון והוא נשלח לקיבוץ דפנה במסגרת עליית הנוער. על תקופה זו העיד שהייתה היפה ביותר בחייו ובה למד להכיר ולאהוב את ישראל. סביבת מגוריו, בקרבה לכנרת, העניקה לו את ההשראה להכניס ביצירותיו את נופי הגליל, הכנרת, את הציפורים והדמויות שפגש בדרכיו.

את שירותו הצבאי עשה בחיל האוויר ולאחר שרותו השתקע במרכז ישראל.

ביקוריו של חייט מעת לעת בירושלים צרבו בתוכו את הזיכרון ההיסטורי-הקולקטיבי הקשור בחשיבות העיר ועל כן רבות מיצירותיו, לאורך השנים, מתייחסות אל העיר ואל אתרי הקודש בה. כמו כן חייט שילב לא אחת ביצירותיו דמויות תנ"כיות שמעוררות בו עניין רב.

ביום שלישי, ה-13 בנובמבר 2018, הלך לעולמו בגיל 79.

לימודים
-------

הטובל בים (ביאנלה 1985), יעקב חייט
חייט למד אמנות וגרפיקה במכונים הטכנולוגים בתל אביב ובשנות ה-60 עד לשנות ה-80 עבד, במקביל לעיסוקו כצייר, כגרפיקאי וכמאייר בבית דפוס. את יצירותיו הגרפיות עשה במלאכת יד.

הכרה ראשונית
------------

ההכרה הציבורית הראשונה של חייט הייתה לאחר שהקריקטוריסט הישראלי דוש נחשף ליצירתו בתערוכתו הראשונה שהוצגה בשנת 1967 ב'גלריה 220' בתל אביב. דוש סיפר אודות הצייר לדן בן אמוץ וזה מיהר להזמין את חייט להתראיין אצלו בתוכנית הבימתית שיצר אודות אמני ישראל.

סגנון ציור
----------

חייט הרבה לשלב מגוון סגנונות וטכניקות של ציור ונמנע מלהגדיר תחום וסגנון בלעדי. בתפיסת עולמו האמנותית צריך היוצר ללכת עם התקופה, עם הזמן ועם הסביבה ובהתאם לכך להשתנות ולהתפתח כל העת. לפיכך תערוכותיו הרבות שונות האחת מקודמתה והציגו פנים ותחומי עניין מגוונים של היוצר.

ביצירותיו הוא השתמש בשלל חומרים ובכללם: אקריליק, שמן, אקוורל וצבעי פנדה.

הטבעת חותמת ייחודית מאחורי תמונותיו המקוריות של הצייר יעקב חייט
חייט חתם על כלל יצירותיו וכמו כן החל משנת 2009 להטביע בגב היצירה סמל הייחודי רק לו.

פעילות ציבורית
--------------

ב-1981 יזם ויסד חייט את אגודת הציירים והפסלים העירונית הראשונה בעיר בת-ים. בשנים 1981 ועד 1984 כיהן כיושב הראש הראשון של האגודה.

בשנים 1983 ועד 1988 חייט ניהל את מוזיאון בן-ארי בעיר בת ים.

פרסים
-----

* 1966 - פרס מעריב לאמנות
* 1985 – זכייה בייצוג מדינת ישראל עם שתי יצירות בביאנלה ה-7 בעיר ולפראיסו, צ'ילה

ספרים
-----

בשנים 1989 עד 1994 הפיק חייט את שלושת הכרכים "ארט 2000" הסוקרים את אמני ישראל ומובילים להכרתם ברבים. את המבוא לספר כתב מבקר האמנות הישראלית, הד"ר גדעון עפרת ובו ציין שמטרתה העיקרית של הסדרה היא לקדם אמנים ולשמש להם במה שבאמצעותה יתוודעו אל קוראיהם ויציגו עבודה או שתיים פרי יצירתם וזאת על פי בחירתם האישית.

הוראה
-----

בשנים 2005 ועד 2009 לימד ציור בבית הלוחם תל אביב.

גלריית ציורים
-------------

* איש בים, ציורו של יעקב חייט שייצג את ישראל בבינאלה (1985)איש בים, ציורו של יעקב חייט שייצג את ישראל בבינאלה (1985)
* נשים ערביות, ציורו של יעקב חייט שייצג את ישראל בבינאלה (1985)נשים ערביות, ציורו של יעקב חייט שייצג את ישראל בבינאלה (1985)
* יוסף וכתונת הפסים, יעקב חייטיוסף וכתונת הפסים, יעקב חייט
* המלך שלמה והדבורה, יעקב חייטהמלך שלמה והדבורה, יעקב חייט
* ברית מילה, יעקב חייטברית מילה, יעקב חייט
* סולם יעקב, יעקב חייטסולם יעקב, יעקב חייט
* תיבת נח, יעקב חייטתיבת נח, יעקב חייט
* ירושלים של מעלה, יעקב חייטירושלים של מעלה, יעקב חייט
* שער ציון, יעקב חייטשער ציון, יעקב חייט
* הכותל המערבי, יעקב חייטהכותל המערבי, יעקב חייט
* ירושלים, יעקב חייטירושלים, יעקב חייט
* שני נגנים, יעקב חייטשני נגנים, יעקב חייט
* שלושה נגנים, יעקב חייטשלושה נגנים, יעקב חייט
* ציפורים, יעקב חייטציפורים, יעקב חייט
* שתי ציפורים, יעקב חייטשתי ציפורים, יעקב חייט
* פיקאסו, יעקב חייטפיקאסו, יעקב חייט
* נופים כחולים, יעקב חייטנופים כחולים, יעקב חייט
* בכפר, יעקב חייטבכפר, יעקב חייט
* ערומה באדום (1), יעקב חייטערומה באדום (1), יעקב חייט
* ערומה באדום (2), יעקב חייטערומה באדום (2), יעקב חייט
* ערום, יעקב חייטערום, יעקב חייט
* מחשבות, יעקב חייטמחשבות, יעקב חייט
* יום העצמאות, יעקב חייטיום העצמאות, יעקב חייט
* אישה עם פרפר, יעקב חייטאישה עם פרפר, יעקב חייט
* שושי אשת נעוריי, יעקב חייטשושי אשת נעוריי, יעקב חייט
* ריקי בתי, יעקב חייטריקי בתי, יעקב חייט
* מיכל בתי, יעקב חייטמיכל בתי, יעקב חייט

תערוכות
-------

רבות מיצירותיו של חייט מוצגות בגלריות ובקרב אספני אומנות בישראל וברחבי תבל.

### תערוכות יחיד

* נשים ערביות (ביאנלה 1985), יעקב חיט1967 - גלריה 220, תל אביב
* 1974 - מוזיאון בן-ארי, בת-ים
* 1975 - גלריה ניווה, תל אביב
* 1976 - גלריה אתר-ארט, תל אביב
* 1977 - גלריה אנהבלי, תל אביב
* 1978 - גלריה שחף, יפו העתיקה
* 1978 - בית הראשונים, גבעתיים
* 1980 - הגלריה החדשה, תל אביב
* 1980 - בית האמנים, מקסיקו סיטי, מקסיקו
* 1980 - הגלריה העירונית, כפר-סבא
* 1981 - בית העירייה, ברלין נויקלן גרמניה
* 1982 - גלריה קמילה, רמת גן
* 1983 - גלריה המרתף, רעננה
* 1983 - בית האמנים, תל אביב
* 1986 - מוזיאון יד לבנים, ראשון לציון
* 1986 - בית התרבות, קרית-גת
* 1987 - הגלריה החדשה, בית אבא חושי חיפה
* 1988 - גלריה טאצ-ווד, תל אביב
* 1989 - גלריה המרתף, רעננה
* 1990 - גלריה יוריק, רמת השרון
* 1993 - ביקב, ראשון לציון
* 1997 - בית אלון, גבעתיים
* 2005 - גלריה בר עוז תל אביב
* 2007 - ארט אקספו, ניו יורק.

### תערוכות משותפות בחוץ לארץ

* 1978 - מקסיקו סיטי, מקסיקו
* 1984  - ברלין, גרמניה
* 1985  - ביאנלה בינלאומית ה-7 ולפראיסו, צ'ילה.

קישורים חיצוניים
----------------

ויקישיתוף מדיה וקבצים בנושא **יעקב חייט** בוויקישיתוף
* חייו ופועלו האמנותי של הצייר יעקב חייט **סרט דוקומנטרי,** יוצרים: עמרי גלפרין ונדב נישט
* יעקב חייט בראיון עבור גלריה בידרמן
* יעקב חייט מבכה את לכתה של אשתו האומנית שושי חייט, אתר ynet
* מרכז המידע לאמנות ישראלית-מוזיאון ישראל, יעקב חייט
* מייסד איגוד הציירים והפסלים בעיר בת ים: יעקב חייט נפטר ממחלת הסרטן, השקמה בת ים
* הצייר יעקב חייט הלך לעולמו, News1 מחלקה ראשונה